Úradný vestník L 269 , 22/10/1996 S. 0018 - 0022



Rozhodnutie Komisie z 11. októbra 1996 stanovujúce osobitné podmienky upravujúce dovoz výrobkov rybolovu a akvakultúry pôvodom v Uruguaji (Text s významom pre EHP) (96/606/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 91/493/EHS z 22. júla 1991 stanovujúcu hygienické podmienky pre produkciu a uvádzanie výrobkov rybolovu na trh [1], naposledy zmenená a doplnená smernicou 95/71/ES [2], a najmä na jej článok 11, keďže skupina odborníkov z Komisie vykonala inšpekčnú návštevu Uruguaja, aby overila podmienky, za ktorých sa produkujú, skladujú a expedujú do Spoločenstva výrobky rybolovu; keďže právne predpisy Uruguaja v oblasti hygienických kontrol a sledovania výrobkov rybolovu je možné považovať za rovnocenné s ustanoveniami smernice 91/493/EHS; keďže úrad "Ministerio de Ganadería, Agricultura y Pesca – Instituto Nacional de Pesca (INAPE)" v Uruguaji je schopný účinne overovať dodržiavanie platných právnych predpisov; keďže postup pre získanie osvedčenia o zdravotnej nezávadnosti uvedený v článku 11 ods. 4 písm. a) smernice 91/493/EHS musí zahŕňať tiež definíciu vzoru osvedčenia, minimálne požiadavky na jazyk alebo jazyky, v ktorých musí byť osvedčenie vypracované a funkciu osoby, ktorá je zmocnená ho podpísať; keďže podľa článku 11 ods. 4 písm. b) smernice 91/493/EHS je potrebné pripevniť na balenia výrobkov rybolovu značku uvádzajúcu názov tretej krajiny a schvaľovacie číslo prevádzky, z ktorej výrobky pochádzajú; keďže podľa článku 11 ods. 4 písm. c) smernice 91/493/EHS musí byť vypracovaný zoznam schválených prevádzok; keďže tento zoznam musí byť vypracovaný na základe oznámenia od INAPE Komisii; keďže za zaistenie súladu s ustanoveniami stanovenými na tento účel v článku 11 ods. 4 smernice 91/493/EHS preto zodpovedá INAPE; keďže úrad INAPE vydal oficiálne uistenia týkajúce sa dodržiavania pravidiel uvedených v kapitole V prílohy k smernici 91/493/EHS a splnenia požiadaviek na schválenie prevádzok, ktoré sú rovnocenné s požiadavkami stanovenými uvedenou smernicou; keďže opatrenia ustanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Príslušným úradom v Uruguaji, ktorý overuje a potvrdzuje, že výrobky rybolovu spĺňajú požiadavky smernice 91/493/EHS, je "Ministerio de Ganadería, Agricultura y Pesca – Instituto Nacional de Pesca (INAPE)". Článok 2 Výrobky rybolovu pôvodom v Uruguaji musia spĺňať nasledujúce podmienky: 1. ku každej zásielke musí byť priložený očíslovaný originál osvedčenia o zdravotnej nezávadnosti, ktorý je riadne vyplnený, podpísaný, s uvedením dátumu a vyhotovený na jednom liste v súlade so vzorom uvedeným v prílohe A; 2. výrobky musia pochádzať zo schválených prevádzok uvedených v prílohe B; 3. s výnimkou voľne uložených mrazených výrobkov rybolovu určených na výrobu konzervovaných potravín, musia byť všetky balenia nezmazateľne označené slovom "Uruguaj" a schvaľovacím číslom prevádzky, z ktorej pochádzajú. Článok 3 1. Osvedčenie uvedené v článku 2 ods. 1 musí byť vypracované aspoň v jednom úradnom jazyku členského štátu, kde sa kontroly vykonávajú. 2. V osvedčení musí byť uvedené meno, funkcia a podpis zástupcu INAPE a úradná pečiatka INAPE farby odlišnej od farby ostatných údajov v osvedčení. Článok 4 Toto rozhodnutie sa bude uplatňovať od 1. decembra 1996. Článok 5 Toto rozhodnutie je adresované členským štátom. V Bruseli 11. októbra 1996 Za Komisiu Franz Fischler člen Komisie [1] Ú. v. ES L 268, 24.9.1991, s. 15. [2] Ú. v. ES L 332, 30.12.1995, s. 40. -------------------------------------------------- PRÍLOHA A +++++ TIFF +++++ +++++ TIFF +++++ -------------------------------------------------- PRÍLOHA B 1. Podniky Schvaľovacie číslo | Podnik | Oblasť | Dočasne schválená do | C-02 | INDUSTRIAL SERRANA SA | SOLÍS MATAOJO | 31. 3. 1997 | C-04 | FRIPUR SA | MONTEVIDEO | 31. 3. 1997 | C-12 | COMPAÑÍA COMERCIAL GRECO-URUGUAYA | LA PALOMA | 31. 3. 1997 | C-22 | PESCAMAR SA | MONTEVIDEO | 31. 3. 1997 | C-26 | CLAIN SA | MONTEVIDEO | 31. 3. 1997 | 2. Zoznam schválených výrobných plavidiel Schvaľovacie číslo | Názov | Meno vlastníka | Dočasne schválené do | CA-22 | RIO SOLÍS | BELNOVA SA | 31. 3. 1997 | --------------------------------------------------